
PëR NJë SHTESë DHE NDRYShiM FONDI Në BUXHETIN E VITIT 2010, MIRATUAR PëR MINISTRINë E EKONOMISë, TREGTISë DHE ENERGJETIKëS 

Në mbështetje të nenit 100 të Kushtetutës, të nenit 44 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 13 të ligjit nr.10 190, datë 27.11.2009 “Për buxhetin e vitit 2010”, të ndryshuar, me propozimin e zëvendëskryeministrit dhe Ministër i Ekonomisë, Tregtisë dhe Energjetikës, Këshilli i Ministrave 

VENDOSI: 

1. Në buxhetin e vitit 2010, miratuar për Ministrinë e Ekonomisë, Tregtisë dhe Energjetikës, të bëhen shtesa dhe ndryshimi, si më poshtë vijon: 
a) Në programin “Mbështetje për zhvillim ekonomik”, zëri “Shpenzime operative”, të shtohet fondi prej 12 000 000 (dymbëdhjetë milionë) lekësh, për Qendrën Kombëtare të Regjistrimit. 
b) Në programin “Mbështetje për burimet natyrore”, për AKBN-në, në projektin “Dixhitalizimi i industrisë minerare”, të ngurtësohet fondi prej 12 000 000 (dymbëdhjetë milionë) lekësh, në dispozicion për fond rezervë të buxhetit. 
2. Fondi prej 12 000 000 (dymbëdhjetë milionë) lekësh, i përmendur në shkronjen “a” të pikës 1, të përballohet nga fondi rezervë i buxhetit. 
3. Ngarkohen Ministria e Financave dhe Ministria e Ekonomisë, Tregtisë dhe Energjetikës për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare. 

